डिजिटल इंडिया का सपना सच होता नजर आने लगा है. संडे को शहर में कैश की किल्लत भी त्योहार की खुशियों को कम नहीं कर पाई. बहनों ने भाइयों की कलाई पर राखी बांधी तो भाइयों ने बहनों से उनका मोबाइल नंबर पूछा. मोबाइल नंबर एप पर डालने के बाद ऑनलाइन ट्रांजेक्शन एप्स पर ट्रांसफर कर दिया. गोविंदनगर निवासी त्रिलोचन सिंह, बर्रा निवासी विनय कोष्टा, मोहित गुप्ता, स्वरूपनगर निवासी योगेश त्रिपाठी व कल्याणपुर निवासी अंकुर दुबे ने अपनी बहनों को कुछ इसी अंदाज में गिफ्ट दिया.